idefent pedig gazdagok és egészségesek.
A vizualizáció is igen fontos része a munkámnak.
Globális egészségügyet tanítok.
Jól tudom, csupán birtokolni adatokat nem elég.
Úgy kell megmutatnom, hogy az emberek ne csak élvezzék, de meg is értsék a lényeget belőlük.
Most valami újat fogok kipróbálni:
valós térben animálom az adatokat,
egy kis technikai segítséggel.
Nos, lássuk: az egészség ezen a tengelyen.
Születéskor várható élettartam 25 évtől 75 évig.
És lent, a jólét:
Éves bevétel per fő: 400, 4,000 és 40,000 dollár.
Szóval itt lent az országok szegények és betegek,
Hadd mutassam meg a világot 200 évvel ezelőtti állapotában,
1810-ben.
Íme az országok:
Európa barnával, Ázsia pirossal, a Közel-Kelet zölddel, Afrika kékkel,
és Amerika sárgával.
A buborék mérete az adott ország népességét mutatja.
1810-ben elég zsúfolt volt itt lent, ugye?
Az összes ország beteg és szegény volt,
a születéskor várható élettartam 40 alatt volt mindenhol
és csupán az Egyesült Királyság és Hollandia járt egy kicsit előrébb,
de nem sokkal.
Elindítom az időt.
Az ipari forradalom elszakítja az európai országokat
a többiektől,
de a gyarmatosított országok Ázsiában és Afrikában
beszorultak itt lent.
És a nyugati országok szépen egyre egészségesebbek lesznek.
Most egy kicsit lassítunk, hogy megmutassuk,
milyen pusztító az I. Világháború
és a spanyolnátha. Micsoda katasztrófa!
Gyorsuljunk egy kicsit a '20-as és '30-as években.
A nagy világválság ellenére
a nyugati országok tovább haladnak
a nagyobb vagyon és egészség felé.
Japán és más országok próbálnak felzárkózni
de a legtöbb ország lent marad.
Nos, a II. Világháború tragédiái után
megállunk egy kicsit, és megnézzük a világot 1948-ban.
Remek év volt: véget ért a világháború,
Svédország szerezte a legtöbb érmet a Téli Olimpián,
és én megszülettem.
De a különbség az egyes országok között
nagyobb volt, mint valaha.
Az USA az élen, Japán feltörekvőben,
Brazília messze lemaradva,
Irán egyre gazdagabb az olajból, de még mindig rövid ideig élnek.
És az ázsiai óriások:
Kína, India, Pakisztán, Bangladesh és Indonézia,
nos, ők még mindig szegények és betegek itt lent,
de nézzük csak, mi történik!
Induljunk!
Már az én életemben, a volt gyarmatok kivívták függetlenségüket
és végre egyre egészségesebbek
és egészségesebbek
és egyre csak egészségesebbek.
A '70-es években aztán egyes ázsiai és latin-amerikai országok
elkezdtek felzárkózni a nyugati országokhoz:
gazdaságuk rohamos fejlődésnek indult.
Néhányan Afrikában követik,
de néhány afrikai országot polgárháború sújt,
vagy az AIDS.
És lássuk a világot ma, a legfrissebb
statisztikák szerint.
A legtöbb ember itt középen él,
de óriási a különbség ugyanakkor
a legjobb és a legelmaradottabb országok között
de még országokon belül is.
Ezek a buborékok az országok átlagát mutatják,
de fel tudom őket bontani.
Vegyük Kínát, bontsuk tartományaira!
Íme Shanghai.
Ugyanazon a szinten van minden tekintetben, mint a mai Olaszország.
De ott van a nagyon elmaradott belső Guizhou tartomány,
Pakisztán szintjén van,
és ha még tovább bontom
a vidéki részek az afrikai Ghána szintjén vannak.
És mégis, a hatalmas különbségek ellenére
egy fantasztikus fejlődést láthattunk.
Az óriási történelmi szakadék
a Nyugat és a Kelet között egyre szűkebb.
Egy új, globalizálódó világ jött létre,
és egyértelműen látszik a trend a jövőre nézve,
a segélyekkel, kereskedelemmel, zöld technológiával és persze békével
abszolút lehetséges, hogy mindenki feljuthat
a gazdag-egészséges sarokba.
Nos, amit az utóbbi pár percben láthattunk,
nem más, mint 200 ország története
200 évre visszamenőleg, és a jövőbe nyúlva.
Több, mint 120,000 adat, szám beépítésére volt szükség.
Nem rossz, mi?